**DĖL PRITARIMO BENDRADARBIAUTI SU ASOCIACIJA ROKIŠKIO KAIMIŠKOSIOS SENIŪNIJOS BAJORŲ KAIMO BENDRUOMENE, ĮGYVENDINANT PROJEKTĄ „VAIKŲ LAISVALAIKIO IR PRAMOGŲ ERDVĖ BAJORUOSE“, BEI PATALPŲ NUOMOS BE KONKURSO**

2021 m. rugsėjo 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, 15 straipsniu, Rokiškio rajono savivaldybės vardu sudaromų sutarčių pasirašymo tvarkos aprašu, patvirtintu Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, atsižvelgdama į asociacijos Rokiškio kaimiškosios seniūnijos Bajorų kaimo bendruomenės 2021 m. rugsėjo 13 d. raštą „Prašymas dėl partnerystės“, Rokiškio rajono savivaldybės taryba nusprendžia:

1. Pritarti:

1.1. dalyvauti Rokiškio rajono savivaldybės administracijai partnerio teisėmis asociacijos Rokiškio kaimiškosios seniūnijos Bajorų kaimo bendruomenės projekte „Vaikų laisvalaikio ir pramogų erdvė Bajoruose“, teikiamame „Rokiškio kaimo strategijos 2014-2020“ paramai gauti pagal Vietos plėtros strategijos priemonės „NVO socialinio verslo kūrimas ir plėtra“ veiklos sritį „Parama socialiniam verslui kurti ir plėtoti“;

1.2. asociacijos Rokiškio kaimiškosios seniūnijos Bajorų kaimo bendruomenės ir Rokiškio rajono savivaldybės administracijos bendradarbiavimo sutarties projektui (pridedama);

1.3. skirti lėšų iš Rokiškio rajono savivaldybės 2022–2024 m. biudžeto asociacijos Rokiškio kaimiškosios seniūnijos Bajorų kaimo bendruomenes projektui „Vaikų laisvalaikio ir pramogų erdvė Bajoruose“ – iki 23,3 tūkst. Eur;

1.4. savivaldybės materialiojo turto nuomos sutarties projektui (pridedama).

1. Leisti išnuomoti be konkurso asociacijai Rokiškio kaimiškosios seniūnijos Bajorų kaimo bendruomenei, kodas 300632693, adresas: Bajorų g. 17, Bajorų k., Rokiškio kaimiškoji sen., Rokiškio r. sav., 10 metų Rokiškio rajono savivaldybei (toliau – Savivaldybė) nuosavybės teise priklausantį nekilnojamą turtą: 143,50 kv. m patalpas, esančias pastate – mokykloje-vaikų darželyje, žymėjimas plane 1C2b (patalpos pažymėtos: 1/3 1-9 (3,12 kv. m iš 9,37 kv. m), 1/3 1-10 (1,50 kv. m iš 4,49 kv. m), 1/3 1-11 (0,45 kv. m iš 1,36 kv. m), 1/3 1-12 (0,47 kv. m iš 1,41 kv. m), 1/3 1-13 (0,46 kv. m iš 1,38 kv. m), 1-14 (11,73 kv. m), 1-15 (2,72 kv. m), 1-16 (2,84 kv. m), 1-17 (70,65 kv. m), 1-18 (14,68 kv. m), 1-19 (11,74 kv. m), 1-20 (15,06 kv. m), 1-21 (2,42 kv. m), ½ 1-24 (0,92 kv. m iš 1,85 kv. m), 1/3 1-25 (4,74 kv. m iš 14,22 kv. m)), Pušyno g. 2, Bajorų k., Rokiškio kaimiškojoje sen., Rokiškio r. sav., unikalus Nr. 4400-1244-3319, bendras pastato plotas – 718,83 kv. m.
2. Perduoti biudžetinei įstaigai Rokiškio rajono savivaldybės administracijai, kodas ‎188772248, adresas: Respublikos g. 94, Rokiškis, Rokiškio rajono savivaldybei nuosavybės teise priklausantį nekilnojamąjį turtą valdyti, naudoti ir disponuoti juo patikėjimo teise bei apskaityti įstaigos balanse: 718,83 kv. m pastatą – mokyklą-vaikų darželį, esantį Pušyno g. 2, Bajorų k., Rokiškio kaimiškojoje sen., Rokiškio r. sav., unikalus Nr. 4400-1244-3319, žymėjimas plane 1C2b, bendra perduodamo turto įsigijimo balansinė vertė 2021 m. rugsėjo 30 d. – 195896,31 Eur, iš jų finansavimo šaltinis: savivaldybės lėšos – 170479,72 Eur, valstybės lėšos – 15109,81 Eur, Europos lėšos – 10306,78 Eur; bendra perduodamo turto likutinė vertė 2021 m. rugsėjo 30 d. – 107302,64 Eur, iš jų finansavimo šaltinis: savivaldybės lėšos – 83907,88 Eur, valstybės lėšos – 13907,78 Eur, Europos lėšos – 9486,98 Eur, turto registravimo grupė - 1202200.
3. Nustatyti:

4.1. šio sprendimo 2 punkte nurodyto turto naudojimo paskirtį – teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimui ir tenkinti gyvenamosios vietovės bendruomenės viešuosius poreikius;

4.2. šio sprendimo 2 punkte nurodyto turto nuomos kainą – 0,80 Eur per mėnesį už 1 kv. m;

4.3. šio sprendimo 2 punktas įsigalioja asociacijos Rokiškio kaimiškosios seniūnijos Bajorų kaimo bendruomenės projektui „Vaikų laisvalaikio ir pramogų erdvė Bajoruose“ gavus finansavimą.

1. Įgalioti:
	1. Rokiškio rajono savivaldybės administracijos direktorių Andrių Burnicką, jo nesant – administracijos direktoriaus pavaduotoją Valerijų Rancevą, pasirašyti:
		1. bendradarbiavimo sutartį su asociacija Rokiškio kaimiškosios seniūnijos Bajorų kaimo bendruomene;
		2. savivaldybės ilgalaikio materialiojo turto nuomos sutartį ir savivaldybės ilgalaikio materialiojo turto perdavimo ir priėmimo aktą.
	2. Rokiškio rajono savivaldybės merą Ramūną Godeliauską, jo nesant – Rokiškio rajono savivaldybės mero pavaduotoją Tadą Barauską, pasirašyti savivaldybės turto, nurodyto 3 punkte, Savivaldybės turto, perduodamo valdyti, naudoti ir disponuoti juo patikėjimo teise, perdavimo-priėmimo aktą.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL PRITARIMO BENDRADARBIAUTI SU ASOCIACIJA ROKIŠKIO KAIMIŠKOSIOS SENIŪNIJOS BAJORŲ KAIMO BENDRUOMENE, ĮGYVENDINANT PROJEKTĄ „VAIKŲ LAISVALAIKIO IR PRAMOGŲ ERDVĖ BAJORUOSE“, BEI PATALPŲ NUOMOS BE KONKURSO“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Sprendimo projekto tikslas ir uždaviniai – pritarti Rokiškio rajono savivaldybės administracijai dalyvauti partnerio teisėmis asociacijos Rokiškio kaimiškosios seniūnijos Bajorų kaimo bendruomenė projekte „Vaikų laisvalaikio ir pramogų erdvė Bajoruose“, bendradarbiavimo sutarties su asociacija Rokiškio kaimiškosios seniūnijos Bajorų kaimo bendruomenė pasirašymui, įgyvendinant asociacijos Rokiškio kaimiškosios seniūnijos Bajorų kaimo bendruomenė projektą „Vaikų laisvalaikio ir pramogų erdvė Bajoruose“, skirti lėšas iš Rokiškio rajono savivaldybės 2022-2024 m. biudžeto asociacijos Rokiškio kaimiškosios seniūnijos Bajorų kaimo bendruomenė projektui „Vaikų laisvalaikio ir pramogų erdvė Bajoruose“, įpareigoti Rokiškio rajono savivaldybės administracijos direktorių, jo nesant – direktoriaus pavaduotoją, pasirašyti bendradarbiavimo sutartį su asociacija Rokiškio kaimiškosios seniūnijos Bajorų kaimo bendruomene. Leisti išnuomoti be konkurso nekilnojamą turtą, esantį Pušyno g. 2, Bajorų k., Rokiškio kaimiškoji sen., Rokiškio r. sav.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktu ir 4 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys, 15 straipsnis, Rokiškio rajono savivaldybės vardu sudaromų sutarčių pasirašymo tvarkos aprašas, patvirtintas Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

2021 m. rugsėjo 13 d. asociacija Rokiškio kaimiškosios seniūnijos Bajorų kaimo bendruomenė pateikė raštą „Prašymas dėl partnerystės“, kuriuo prašo Rokiškio rajono savivaldybės administraciją būti asociacijos partneriu vykdant projektą „Vaikų laisvalaikio ir pramogų erdvė Bajoruose“, skirti lėšų projektui įgyvendinti bei 10 metų išnuomoti patalpas, esančias Pušyno g. 2, Bajorų k., Rokiškio kaimiškoji sen., Rokiškio r. sav., be konkurso.

Remiantis Rokiškio rajono savivaldybės Projektų rengimo ir įgyvendinimo koordinavimo grupės posėdžio 2021 m. rugsėjo 15 d. protokolu Nr. 20, bendru sutarimu nutarta pritarti asociacijos Rokiškio kaimiškosios seniūnijos Bajorų kaimo bendruomenės projektui „Vaikų laisvalaikio ir pramogų erdvė Bajoruose“, kaip atitinkančiam Rokiškio r. strateginio plėtros plano iki 2022 m. priemones Nr. 1.3.2.1. „Kaimo bendruomenių ir kitų NVO veiklos skatinimas”, Nr. 1.3.2.4. „Socialinių verslų skatinimas ir plėtra“, ir rekomenduoti, projektui gavus finansavimą, iš 2022–2024 m. savivaldybės biudžeto lėšų kompensuoti netinkamą finansuoti iš paramos lėšų LR pridėtinės vertės mokestį (iki 18790 Eur) bei skirti 5 proc. prisidėjimą prie projekto (iki 4474 Eur).

Taip pat šiuo projektu siūloma leisti išnuomoti be konkurso asociacijai 143,50 kv. m patalpas, esančias pastate – mokykloje-vaikų darželyje, Pušyno g. 2, Bajorų k., Rokiškio kaimiškoji sen., Rokiškio r. sav., projekto veikloms įgyvendinti, kai Rokiškio kaimiškosios seniūnijos Bajorų kaimo bendruomenės projektas „Vaikų laisvalaikio ir pramogų erdvė Bajoruose“ gaus finansavimą.

Atsižvelgus į Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2016 m. rugsėjo 21 d. įsakymo Nr. 3D-544 „Dėl vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ 23.1.12.4 papunktį perduoti Rokiškio rajono savivaldybės administracijai pastatą, esantį Pušyno g. 2, Bajorų k., Rokiškio kaimiškojoje sen., Rokiškio r. sav., valdyti, naudoti ir disponuoti juo patikėjimo teise.

**Laukiami rezultatai**. Bajorų kaime, Rokiškio rajone,įrengtas vaikų žaidimų kambarys, orientuotas į įvairaus amžių grupių vaikus ir pritaikytas pagal jų poreikius išplės vaikų ir jaunimo laisvalaikio praleidimo formų įvairovę rajone, taip pat prisidės prie Rokiškio r. strateginio plėtros plano iki 2022 m. aktualioje priemonių plano redakcijoje, patvirtintoje Savivaldybės tarybos 2021 m. birželio 25 d. sprendimu Nr. TS-148, numatytų priemonių „Sąlygų vaikų ir jaunimo laisvalaikio užimtumo sudarymas“, „Socialinių verslų skatinimas ir plėtra“, „Kaimo bendruomenių ir kitų NVO veiklos skatinimas“.

**Finansavimo šaltiniai ir lėšų poreikis**. Lėšų poreikis iš Rokiškio rajono savivaldybės 2022–2024 m. biudžeto – iki 23,3 tūkst. Eur.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų skyriaus

vyr. specialistė Agnė Grizevičiūtė

Turto valdymo ir ūkio skyriaus vedėjo pavaduotoja Kristina Tūskienė